CELEX: 62018TN0556
Language: el
Date: 2018-09-19 00:00:00
Title: Υπόθεση T-556/18: Προσφυγή της 19ης Σεπτεμβρίου 2018 — Sensient Colors Europe κατά Επιτροπής

5.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/54
            
         
      Προσφυγή της 19ης Σεπτεμβρίου 2018 — Sensient Colors Europe κατά Επιτροπής
      (Υπόθεση T-556/18)
      (2018/C 399/69)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Sensient Colors Europe GmbH (Geesthacht, Γερμανία) (εκπρόσωποι: M. Hagenmeyer, D. Zechmeister και W. Berlit, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής, της 31ης Ιουλίου 2018 (DG Sante/E2/RP/amf(2018)4523972), με την οποία κρίθηκε άκυρη η αίτηση, με αριθμό αναφοράς NF 2018/0355, για την έγκριση της διάθεσης ενός νέου τροφίμου στην αγορά της Ένωσης και για την επικαιροποίηση του ενωσιακού καταλόγου που προβλέπεται στο άρθρο 9 του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου (1) και τέθηκε τέλος στη διαδικασία υποβολής αίτησης· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακύρωσης και κύρια επιχειρήματα
      
      Η προσφυγή στηρίζεται σε έναν μόνο λόγο ακύρωσης, με τον οποίο η προσφεύγουσα προβάλλει παράβαση του άρθρου 6, παράγραφοι 1 και 5, του εκτελεστικού κανονισμού (ΕΕ) 2017/2469 της Επιτροπής (2), καθώς και του άρθρου 10, παράγραφος 1, σε συνδυασμό με την παράγραφο 3 και το άρθρο 11, παράγραφος 1, ή σε συνδυασμό με το άρθρο 12, παράγραφος 2, του κανονισμού 2015/2283.
      Συναφώς, προβάλλεται, μεταξύ άλλων, ότι η καθής εσφαλμένως εκτιμά ότι το αντικείμενο της αίτησης, δηλαδή το περιέχον χρωστική ύλη εκχύλισμα με βάση τα αποξηραμένα άνθη του φυτού κλιτόρια τερνατέα (clitoria ternatea), δεν εμπίπτει στο πεδίο εφαρμογής του κανονισμού 2015/2283 και αποτελεί πρόσθετο τροφίμων κατά την έννοια του άρθρου 3, παράγραφος 2, στοιχείο α', του κανονισμού 1333/2008.
      
         (1)  Κανονισμός (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (ΕΕ 2015, L 327, σ. 1).
      
         (2)  Εκτελεστικός κανονισμός (ΕΕ) 2017/2469 της Επιτροπής, της 20ής Δεκεμβρίου 2017, για τον καθορισμό διοικητικών και επιστημονικών απαιτήσεων για τις αιτήσεις που αναφέρονται στο άρθρο 10 του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ 2017, L 351, σ. 64).